תגובת שרשרת: השווקים המתעוררים בדרך לראלי אדיר, "אין מעצורים"
"השווקים המתעוררים" בדרך לראלי אדיר. ההכרזה של הבנק המרכזי בארה"ב לא לצמצם את תכנית הרכישות אומנם גררה אחריה ראלי אדיר בשווקים בוול סטריט אולם הם אינם היחידים אשר מאושרים מהבשורה. לאחר ההודעה, המדדים ב"שווקים המתעוררים" זינקו בעוצמה כאשר היום הכלכלנים חוזים ראלי עצבני שם.
"בנוגע לשווקים הללו (המתעוררים) נראה כי ההודעה של אתמול היא הטובה ביותר שהם יכלו לחשוב עליה. אנשים לא חשבו כי ה'פד' יהיה אמיץ כפי שהיה" אמר כריס ווסטון, אסטרטג שווקים בכיר ב-IG. "אנחנו בתקופה טובה מאוד למטבעות ולבורסות בשווקים הללו".
המדד המוביל באינדונזיה, ה-JAKARTA זינק ב-7% לאחר ההודעה בעוד שהמדד בפיליפינים הוסיף 3.6% לערכו. בד בבד, הרופי האינדונזי, הרינגיט המלאזי וה-וואן הקוריאני זינקו 1%-2% ביחס לדולר. מדובר בשינוי מדיניות של ממש לאחר שהמשקיעים בעולם עזבו את השווקים הללו עקב חשש להתדרדרות אמיתית.
מרק מטיוס, ראש מחלקת מחקר ב- Julius Baer אמר לרשת CNBC כי העיכוב בצמצום תכנית הרכישות ביחד עם הרעיון שג'נט ייאלן תחליף את ברננקי בתור הנגידה הראשונה של ה'פד', היו בשורה משמחת ביותר לשווקים המתעוררים.
"אני לא רואה דבר שיכול להפריע לראלי. ברננקי אמר לא לצמצום תכנית הרכישות עקב נתונים בסימן שאלה, אני לא חושב שהוא יעשה זאת גם באוקטובר מכיוון שישנה סבירות נמוכה לשיפור בנתונים" האסטרטג הוסיף "המועד הקרוב לצמצום תכנית הרכישות לדעתי הוא דצמבר - בעוד כמה חודשים בלבד.